stanford-oval/wikipedia huggingface dataset:
נוקיה
היסטוריה > 2010–2014

באפריל 2010 נוקיה השיקה את מכשיר ה-N8 אבל המכשיר יצא באיחור של חודשים. איחור זה פגע בתדמיתה של החברה, בעיקר לאחר שה-N97 לא הצליח להתחרות מול האייפון ומכשירי האנדרואיד. ב-10 בספטמבר 2010, פוטר אולי-פקה קלסוו מתפקידו כמנכ"ל והוחלף ידי סטיבן אילופ ממיקרוסופט. אילופ הוא המנכ"ל הראשון של נוקיה שאינו ממוצא פיני.
סימביאן הישנה הפכה לקוד פתוח בפברואר 2010 אך בנובמבר של אותה שנה, נוקיה התחרטה, הפסיקה את הפיתוח של סימביאן והחזירה אותה למודל קוד סגור. באותו הזמן, נוקיה נשארה החברה היחידה שמשתמשת בסימביאן לאחר שסמסונג וסוני אריקסון עברו לאנדרואיד. בינתיים, ב-2010, נוקיה שיתפה פעולה עם אינטל כדי ליצור את MeeGo לאחר מיזוג של Maemo עם Moblin של אינטל.
סימביאן אשר הייתה מערכת ההפעלה המובילה לטלפונים חכמים באירופה ואסיה, הפכה ללא מעודכנת לאחר כניסת אנדרואיד ו-iOS לשוק. כדי להילחם במערכות ההפעלה המתחרות, נוקיה תכננה להפוך את MeeGo למערכת ההפעלה הראשית על הטלפונים החכמים שלה. למרות זאת, נוקיה נטשה את MeeGo ונכנסה לשיתוף פעולה עם מיקרוסופט כדי להשתמש ב-Windows Phone כמערכת הפעלה ראשית במכשיריה ונתנו עדיפות נמוכה יותר לסימביאן. בעוד שה-N9 המריץ את MeeGo זכה לביקורות טובות, מיקרוסופט לחצו על נוקיה להפסיק את הפיתוח של MeeGo ולהתמקד על Windows Phone. לאחר ההכרזה על שיתוף הפעולה עם מיקרוסופט, מכירותיה של נוקיה התחילו לרדת. מכשיר ספינת הדגל הראשון של נוקיה עם Windows Phone הושק בנובמבר 2011 והיה הלומיה 800. מספר המכירות של המכשיר היה דל במיוחד, ומחיר המניה של החברה נפל מתחת לשני דולר. אילופ הכריז על הורדת העלויות לנוקיה על ידי פיטורין של כ-10,000 עובדים וסגירת מפעלה בעיר סאלו. נוסף על כך, ראש ממשלת פינלנד גם הכריז שלא יציל את החברה ממצב חירום.
כאשר הלומיה 920 הוכרז בספטמבר 2012, הוא נחשב למכשיר ה-Windows Phone הראשון שמסוגל לאתגר את מתחריו הודות לתכונותיו. נוקיה גם הרוויחה ממדינות מתפתחות ממכירת מכשירי Asha, אשר מכרו שם טוב. אף על פי שנוקיה חזרה לצבור נתח שוק, זה לא עזר לה לצאת ממצבה הכלכלי הרע. החברה הייתה בהפסדים קשים במשך שנתיים ובספטמבר 2013 הכריזה על מכירת מחלקת הטלפונים הניידים שלה למיקרוסופט. המכירה עזרה לנוקיה עם מצבה הכלכלי וגם למנכ"ל מיקרוסופט סטיב באלמר שרצה שמיקרוספט תייצר יותר חומרה ושתהייה חברה הממוקדת גם במכשירים. הרכישה הושלמה באפריל 2014 עם שינוי שמה של מחלקת הטלפונים הניידים של נוקיה למיקרוסופט מובייל.
ב-2014, ירד שווי המותג של נוקיה למקום 98 במדד, נפילה חדה מהמקום החמישי ב-2009.
ביולי 2013, קנתה נוקיה את חלקה של סימנס בשותפות "Nokia Siemens Networks" תמורת 2.2 מיליארד דולר, ושינתה את שמה ל-"Nokia Networks" לאחר מכן.
פעילות נוכחית

נוקיה היא חברה ציבורית בערבון מוגבל הנסחרת בבורסה לניירות ערך של הלסינקי וניו יורק. נוקיה משחקת תפקיד גדול בכלכלה של פינלנד ומעסיקה גדולה במדינה תוך שהיא משתפת פעולה עם שותפים עסקיים מקומיים וקבלני משנה. נוקיה תרמה 1.6% לתמ"ג של פינלנד והייתה אחראית ל-16% מייצואי המדינה ב-2006.
נוקיה מורכבת משתי קבוצות עסקיות עם חברות בנות וחברות כלולות נוספות.
פעילות נוכחית > Nokia Networks

Nokia Networks היא חברת הבת הגדולה ביותר של נוקיה. היא חברה רב-לאומית העוסקת בציוד תקשורת והיא יצרנית ציוד התקשורת השלישית הגדולה בעולם מאחורי וואווי וסיסקו לפי הכנסות ב-2017. היא מתחרה בארצות הברית מול אריקסון בבניית רשת 5G בעוד שוואווי ו-ZTE אסורות בארצות הברית.
Nokia Networks פועלת ב-150 מדינות.
Nokia Networks מספקת תשתיות לרשתות אלחוטיות וקבועות, תקשורת ושרותי רשת. היא מתמקדת ברשתות GSM,‏ EDGE,‏ 3G/W-CDMA,‏ LTE ו-WiMAX.
המותג Nokia Siemens Networks הוצג לראשונה בקונגרס 3GSM בברצלונה בפברואר 2007 כשותפות בין נוקיה (50.1%) וסימנס (49.9%), אך עכשיו המותג שייך כולו לנוקיה. ביולי 2013, נוקיה רכשה חזרה את חלקה של סימנס בשותפות תמורת סכום של 2.21 מיליארד דולר ושינתה את שמה ל-Nokia Solutions and Networks, בסופו של דבר שם החברה קוצר ל-Nokia Networks.
פעילות נוכחית > Nokia Technologies

Nokia Technologies היא מחלקה של נוקיה המפתחת מוצרים לצרכן ומוכרת רישיונות לפטנטים ולמותג נוקיה. המחלקה מתמקדת בדימוי, חישה, קישור אלחוטי, ניהול חשמל וחומרים. המחלקה מורכבת משלוש מעבדות: מעבדת מערכות הרדיו העוסקת בתחומי קליטה וקישורי רדיו; מעבדת טכנולוגיות המדיה העוסקת בתחומי מולטימדיה ואינטראקציה; ומעבדת טכנולוגיות החיישנים והחומרים העוסקת בטכנולוגיות חישה מתקדמות, דרכי אינטראקציה, ננוטכנולוגיה וטכנולוגיות קוואנטום. Nokia Technologies מספקת גם השתתפות ציבורית בפיתוח דרך תוכנית "Invent with Nokia".
בנובמבר 2014 השיקה Nokia Technologies את מוצרה הראשון, הטאבלט נוקיה N1. ביולי 2015 השיקה Nokia Technologies מצלמת 360 מעלות הנקראת OZO המיועדת לשימוש מקצועי בסרטים. ב-31 במאי 2016, יחידת הבריאות הדיגיטלית הוקמה ובראשה עומד סדריק הצ'ינגס, המנכ"ל הקודם של "Whitings" אשר נוקיה רכשה.
ב-31 באוגוסט 2016, רמזי חידמוס הכריז שיפרוש מתפקידו בתור נשיא Nokia Technologies. בראד רודריגז שהיה ראש אסטרטגיה ופיתוח עסקי מונה לנשיא זמני. ב-30 ביוני 2017, גרגורי לי, מנכ"ל Samsung Electronics בצפון אמריקה מונה למנכ"ל ונשיא Nokia Technologies.
פעילות נוכחית > Nokia Bell Labs

Nokia Bell Labs היא חברת מחקר ופיתוח מדעי שהייתה בעבר זרוע המחקר ופיתוח של Bell System. היא נהייתה חברת בת של נוקיה לאחר שנוקיה רכשה את אלקטל-לוסנט ב-2016.
פעילות נוכחית > NGP Capital

NGP Capital (לשעבר Nokia Growth Partners) היא חברת הון סיכון המתמקדת בחברות אינטרנט של הדברים וטכנולוגיות מובייל בשלבי גדילה. NGP מחזיקה השקעות בארצות הברית, אירופה, סין והודו. תיק ההשקעות שלה מורכב מחברות העוסקות בטכנולוגיות מובייל, אינטרנט של הדברים, בריאות דיגיטלית ומכוניות מחוברות לרשת. NGP השקיעה 350 מיליון דולר בחברות אינטרנט של הדברים ב-2016 ומנהלת נכסים בשווי כולל של מיליארד דולר.
האקזיטים הגדולים של NGP כוללים את Ganji,‏ UCWeb,‏ Whistle,‏ Rocket Fuel,‏ Swype,‏ Summit Microelectronics ו-Netmagic.
פעילות נוכחית > Alcatel Mobile

Alcatel Mobile הוא מותג טלפונים ניידים בבעלות נוקיה מאז 2016. הרישיון למותג נמכר ל-TCL ב-2005 כאשר הוא היה בבעלות אלקטל (מאוחר יותר אלקטל-לוסנט) בחוזה עד 2024.
פעילות נוכחית > HMD Global

HMD Global היא חברות טלפונים ניידים הממוקמת באותו בניין בו נמצאים משרדי נוקיה באספו, פינלנד. הרישיון למותג נוקיה לשימוש בטלפונים ניידים נמכר לעובדי נוקיה לשעבר אשר הקימו את HMD Global והשיקו טלפונים פשוטים וחכמים המריצים אנדרואיד ב-2017. בשנת 2022 החל ייצור טלפונים מסדרת G דוגמת נוקיה 225 4G.
הערות שוליים

↑  YTJ - Yritys- ja yhteisötietojärjestelmä — YTJ-tietopalvelu - Yrityshaku, ‏2013-05-10
↑  Nokia Corporation, Report for Q4 and Full Year 2017
↑  Nokia - FAQ, ‏2009-02-08
↑  "Microsoft buying Nokia's phone business in a $7.2 billion bid for its mobile future". The Verge. נבדק ב-2018-09-24.
↑  Ovide, Shira (2013-09-03). "Microsoft in $7 Billion Deal for Nokia Cellphone Business". Wall Street Journal (באנגלית אמריקאית). ISSN 0099-9660. נבדק ב-2018-09-24.
↑  "Microsoft closes Nokia deal, pays more than expected". CNET (באנגלית). 2014-04-25. נבדק ב-2018-09-24.
↑  Nokia celebrates first day of combined operations with Alcatel-Lucent | Nokia, ‏2016-01-16
↑  Nokia plans to acquire Withings to accelerate entry into Digital Health | Nokia, ‏2016-05-19
↑  Coupland, Douglas. "The Ghost of Invention: A Visit to Bell Labs". WIRED (באנגלית אמריקאית). נבדק ב-2018-09-24.
↑  "Microsoft sells Nokia brand use to Foxconn and HMD global". SlashGear (באנגלית אמריקאית). 2016-05-18. נבדק ב-2018-09-24.
↑  "COMPANY NEWS; Nokia Oy Buys Stake in Ericsson" (באנגלית). נבדק ב-2018-09-25.
↑  Nokia's Secret Code Perhaps the least hierarchical big company in the world, Nokia has been winning big in wireless. But its Finnish recipe for innovation is about to be put to the test. - May 1, 2000, archive.fortune.com
↑  Schechner, Sam (2015-04-14). "Nokia Is in Talks to Buy Alcatel-Lucent". Wall Street Journal (באנגלית אמריקאית). ISSN 0099-9660. נבדק ב-2018-09-26.
↑  "Nokia agrees to buy Alcatel-Lucent for $16.6 billion". The Verge. נבדק ב-2018-09-26.
↑  Shepardson, David. "Trump team idea to nationalize 5G network to counter China is rejected". U.S. (באנגלית אמריקאית). נבדק ב-2018-09-27.
| --- | --- |
בקרת זהויות :  NLI: 987007440750705171  BIBSYS: 13053052  GND: 275868-4  ISNI: 0000 0001 2304 8515  LCCN: n97102873  NKC: xx0262690  TePapa: 49681  VIAF: 311582819   WorldCat (עם VIAF): 311582819
תוכנית יאנג

אואן יאנג
תוכנית יאנג (באנגלית: Young Plan) הייתה תוכנית מוסכמת בין גרמניה למדינות ההסכמה בנוגע לפריסת תשלומי הפיצויים אותם חויבה גרמניה לשלם בחוזה ורסאי שסיים את מלחמת העולם הראשונה. התוכנית היוותה תוכנית המשך לתוכנית דוז. הדיונים נערכו בשנת 1929 וההסכם עם ממשלת רפובליקת ויימאר נחתם בינואר 1930. בראש הוועדה שהכינה את התוכנית ניצב איש העסקים האמריקאי אואן יאנג והיא קרויה על שמו.
הבעיות בהסכמי הפיצויים הקודמים

בחוזה ורסאי נפסק שעל גרמניה לשלם למדינות ההסכמה פיצויים בסך 269 מיליארד גולדמרק, שווה ערך ל-100,000 טונות של זהב טהור. כלומר, למעלה ממחצית מכמות הזהב שהייתה באותה עת בעולם כולו. כלכלנים רבים, בהם ג'ון מיינרד קיינס, סברו שהסכום אבסורדי. גרמניה, מצידה, לא שילמה ולא התכוונה לשלם פיצויים. גם לאחר החתימה על תוכנית דוז, לאחר ייצוב כלכלת גרמניה ב-1924, שהנמיכה את הסכום ל-132 מיליארד גולדמרק, התברר שהיא אינה מסוגלת לעמוד בתשלומי הפיצויים.
פיצויי המלחמה שהוטלו על גרמניה בסכום עתק היו מקור לאי יציבות ואי שקט במדינה. האינפלציה בגרמניה בשנות העשרים המוקדמות, ושיעור האבטלה הגבוה, הביאו לאירועים כגון הפוטש בבית הבירה ונראה היה כי רפובליקת ויימאר בה תלו תקוות ברחבי העולם, יורדת לטמיון. בשנת 1924 הביא המצב את המעצמות להבנה כי יש לפעול בעניין הפיצויים. ועדה בראשות הבנקאי האמריקני צ'ארלס ג. דוז הביאה את תוכנית דוז שהפחיתה את סכום הפיצויים והרחיבה את הפריסה שלהם, ביחד עם תוכנית של השקעות והלוואות למשק הגרמני. תוכנית דוז סייעה למשק הגרמני להחלץ מהמשבר.
לפיכך התכנסה במחצית הראשונה של 1929 ועדת מומחים בראשותו של אואן יאנג שייצג את ארצות הברית עם ג'יי. פי. מורגן. הוועדה הגישה טיוטה ראשונה ביוני אותה שנה.
מרכיבי התוכנית

הוועידה התכנסה בהאג בין יוני ל-31 באוגוסט 1929. בתחילת אוגוסט הציג יאנג תוכנית לקיצוץ הפיצויים, אולם תוכנית זאת נתקלה בהתנגדות של בריטניה.
בתוכנית הועמד סכום הפיצויים רטרואקטיבית על 112 מיליארד גולדמרק (על אף שלא היה זה הילך חוקי באותה עת, ננקב הסכום במטבע היציב ולא ברייכסמרק חסר הבסיס) והתשלומים נפרסו על פני 59 שנה (כלומר היו עתידים להסתיים ב-1988). כל תשלום שנתי עמד על כ-2 מיליארד גולדמרק. בנוסף, עודדה הוועדה השקעות הון על ידי חברות ובנקים אמריקאים בגרמניה, על מנת לבסס את כלכלתה ולהבטיח את התשלומים. גרמניה שוחררה מסעיפים מגבילים בהסכם ורסאי, שעיכבו את התפתחותה הכלכלית והתנו אותה בהסכמת מדינות ההסכמה.
צרפת, שהחזיקה עדיין באזורי תעשייה ומכרות בחבל הרוהר, בהם העיר דיסבורג, התחייבה לסגת מהם עד ה-30 ביוני 1930.
ההסכם שנחתם בהאג בינואר 1930 כונן גם את הבנק להסדרי סליקה בינלאומיים, כתשתית בנקאית בינלאומית להסדרת ההעברות. התוכנית הובאה לאשרור הרייכסטאג במרץ 1930 (לאחר מסע תעמולה נגד קבלתה) וב-13 במרץ 1930 קיבלה תוקף של חוק בגרמניה, עם חתימתו של נשיא הרפובליקה, פאול פון הינדנבורג על הסיכום.
התגובות להסכם > מדינות ההסכמה

התמוטטות וול סטריט באוקטובר 1929 גרמה לכך שהמערכת הבנקאית האמריקאית, שהציעה אשראי נדיב לשיקום כלכלת גרמניה, תמשוך את התחייבויותיה. בהמשך הצטמצם מאוד הסחר הבינלאומי, דבר שפגע עוד יותר בסיכויי הצלחת התוכנית.
הנשיא הרברט הובר, שביקש לא למוטט את התוכנית כליל, השיג ב-21 ביולי 1931 את הסכמתן של האומות להשהות את גביית כספי הפיצויים למשך שנה (ה"מורטוריום של הובר"). ביוני 1932 התכנסו נציגיהן של בריטניה, צרפת, איטליה, בלגיה, גרמניה ויפן בלוצרן. הנציגים הסכימו שלאור השפל הגדול העולמי המעמיק אין ללחוץ על גרמניה לתשלום מיידי, כמו כן הוחלט על צמצום החוב הגרמני בכ-90%, בתמורה להנפקת איגרות חוב. הסכמות אלה הותנו בהסכמתה של ממשלת ארצות הברית על שמיטת חובותיהן של בעלות-בריתה. כיוון שקונגרס ארצות הברית לא הסכים ליצור זיקה בין ההסכמות עם גרמניה לבין חובותיהן של בעלות בריתה, לא נכנס הסכם לוצרן לתוקף ותוכנית יאנג נותרה בעינה. מכל מקום, כל ההסכמים עם גרמניה הפכו לבלתי רלוונטיים זמן קצר לאחר מכן, עם עליית הנאצים לשלטון בינואר 1933.
ב-1980 השלימה ממשלת מערב גרמניה את תשלום קרן החוב שנקבע, וב-3 באוקטובר 2010 שילמה את התשלום האחרון של הריבית.
התגובות להסכם > גרמניה

עצם הסכמתה של הממשלה הסוציאל-דמוקרטית בראשות הרמן מילר להגיע להסדר תשלום כלשהו, העלה את חמתם של הלאומנים בגרמניה, שראו בכך בגידה וכניעה.
אלפרד הוגנברג, יו"ר מפלגת העם הלאומית הגרמנית, יזם ב-22 בדצמבר 1929 משאל עם לטובת העברת "חוק החירות" (Freiheitsgesetz) ברייכסטאג, שיסכל את תוכנית יאנג לפריסת חובות הפיצויים של גרמניה (ולפיכך יבטל את ההסכמה הגרמנית ה"משפילה" לתנאי חוזה ורסאי). לשם מסע התעמולה שיתף הוגנברג לראשונה פעולה עם המפלגה הנאצית, ממנה סלד לפני כן. החוק היה חסר סיכוי, אך הצעד המתריס קבע את סדר היום וגרר את גרמניה למסע תעמולה חסר רסן. המשאל, שהסתיים בכישלון צפוי-מראש מבחינת הימין הקיצוני, הצליח להביא כ-6 מיליון גרמנים (14.5%) להצביע בעד החוק, מעל ומעבר לכל ההערכות המוקדמות והביא לראשונה את היטלר וגבלס לבולטות ברמה הלאומית, כאשר איל העיתונות הוגנברג מאפשר למפלגה הנאצית גישה לפרסום באימפריית העיתונות שלו.
לקריאה נוספת

אוטו פרידריך, לפני המבול, ברלין 1933-1918, ירושלים: הוצאת כרמל, 2010
איאן קרשו, היטלר - היבריס: 1936-1889, תל אביב: הוצאת עם עובד, 2003
ויליאם שיירר, עלייתו ונפילתו של הרייך השלישי, תל אביב: הוצאת שוקן, 1961
הערות שוליים

↑  ניגודים חמורים בועידת הפיצויים, דואר היום, 11 באוגוסט 1929
↑  Why Did World War I Just End?, טיימס, 4 באוקטובר 2010
| אמנות והסכמים עם סיום מלחמת העולם הראשונה |
| --- | --- | --- |
| בזמן המלחמה | הסכם סייקס–פיקו • פרוטוקול דמשק • ברית לונדון • חוזה ברסט-ליטובסק |  |
| ועידת השלום בפריז (1919) | חוזה ורסאי • חוזה סן-ז'רמן • חוזה ניי • חוזה טריאנון • הסכם סוור • חבר הלאומים |  |
| אמנות והסכמים בתום המלחמה | הסכם בתומי • הסכם בוקרשט (1918) •  שביתת הנשק של סלוניקי • הפסקת האש של מודרוס • שביתת הנשק של וילה ג'יוסטי (אנ') • הסכם שביתת הנשק בין הקיסרות הגרמנית למדינות ההסכמה • הסכם רפאלו (1920) • הסכם אלכסנדרופול • הסכם מוסקבה (1921) • הסכם השלום בין ארצות הברית לגרמניה (1921) • הסכם השלום בין אוסטריה לארצות הברית (1921) • הסכם אנקרה • הסכם קארס • הסכם לוזאן • הסכם רפאלו (1922) |  |
| חלוקת השטחים | חלוקת האימפריה העות'מאנית • חלוקת גרמניה לאחר מלחמת העולם הראשונה (אנ') • חלוקת האימפריה האוסטרו-הונגרית • מנדט חבר הלאומים |  |
| ערכים נוספים | ארבע עשרה הנקודות • פיצויי מלחמת העולם הראשונה • תוכנית דוז • תוכנית יאנג |  |
תוצאות מלחמת העולם הראשונה
| --- | --- |
בקרת זהויות :  GND: 4190429-1 
בשנת 1929 אואן יאנג נבחר לאיש השנה של השבועון טיים בשל תפקידו בוועידת הפיצויים.
משתתפי עצרת נגד ההסכם בברלין, 1 בספטמבר 1929. אלפרד הוגנברג במרכז (בחליפה)
גובה גאופוטנציאל

גובה גיאופוטנציאל הוא קואורדינטה אנכית (אנ') המתייחסת לגובה פני הים הממוצע של כדור הארץ (ההנחה היא שבגובה זה גובה הגיאופוטנציאל הוא אפס גיאופוטנציאל (Geopotential (אנ'))) המייצגת את העבודה הכרוכה בהרמת יחידת מסה אחת על פני יחידת אורך אחת דרך חלל היפותטי שבו מניחים כי תאוצת הכבידה קָבוּעַה. ביחידות SI, הפרש גובה גיאופוטנציאלי של מטר אחד מרמז על הובלה אנכית של חבילה שמסתה קילוגרם אחד, תוך אימוץ ערך הכבידה הסטנדרטי (Standard gravity (אנ'), ששיעורו 9.80665 מטר לשנייה בריבוע), המתאים להפרש עבודה קבוע או אנרגיה פוטנציאלית של 9.80665 ג'אול.
הגובה הגיאופוטנציאלי שונה מהגובה הגאומטרי (כפי שניתן בסרט מדידה) מכיוון שכוח הכבידה של כדור הארץ (Gravity of Earth (אנ')) אינו קבוע, ומשתנה במידה ניכרת עם הגובה והרוחב. לפיכך, הפרש גובה גיאופוטנציאלי של 1 מטר מרמז על מרחק אנכי (Vertical position (אנ')) שונה במרחב הפיזי: "יש להרים את מסת היחידה גבוה יותר בקו המשווה מאשר בקוטב, אם יש לבצע אותה כמות עבודה". מושג זה שימושי במטאורולוגיה, אקלימטולוגיה ואוקיינוגרפיה, וגם נשאר מוסכמה היסטורית באווירונאוטיקה כגובה המשמש לכיול מדי גובה ברומטריים (Pressure altitude (אנ')) של מטוסים.
הגדרה

גיאופוטנציאל מוגדר בתור האנרגיה הפוטנציאלית הכבידתית (Gravitational energy (אנ')) ליחידת מסה בגובה  Z:
כאשר  g(\phi ,Z) מייצג תאוצה הנובעת מכוח הכבידה,  \phi  הוא קו רוחב, ו- Z מסמן גובה גאומטרי.
גובה הגיאופוטנציאל ניתן לקבלה מנורמליזציה של פוטנציאל גיאופוטנציאלי על ידי האצת הכבידה:
כאשר  g_{0}=9.80665[m/s^{2}] כוח הכבידה הסטנדרטי בגובה פני הים הממוצע, מבוטא בצורה דיפרנציאלית,
תפקיד בנוזלים פלנטריים

לגובה גיאופוטנציאל יש תפקיד חשוב במחקרים אטמוספיריים ואוקיינוגרפיים. ניתן להחליף את הצורה הדיפרנציאלית לעיל במשוואה ההידרוסטטית ובחוק הגז האידיאלי וזאת בכדי לקשר בין הלחץ לבין טמפרטורת הסביבה ולגובה הגיאופוטנציאל בכדי לבצע מדידה באמצעות מדי גובה ברומטריים ללא קשר לקו הרוחב או לגובה הגאומטרי:
כאן  P ו- T מייצגים לחץ וטמפרטורה של הסביבה בהתאמה, כפונקציות של גובה גיאופוטנציאל, ו- R הוא קבוע הגז הספציפי. עבור האינטגרל שלאחר מכן, הפישוט המתקבל על ידי הנחת ערך קבוע של תאוצת כבידה הוא הסיבה היחידה להגדרת גובה הגיאופוטנציאל.
שימוש

מדעים גיאופיזיים דוגמת מטאורולוגיה מעדיפים לעיתים קרובות לבטא את כוח גראדינט הלחץ (Pressure-gradient force (אנ')) האופקי כשיפוע הגיאופוטנציאל לאורך משטח בלחץ קבוע, כיוון שזה מקנה לו תכונות של כוח משמר. לדוגמה, במודלי תחזיות מזג אוויר (Numerical weather prediction (אנ')), המשוואות הפרימיטיביות (Primitive equations (אנ')) נפתרות באמצעות שימוש בלחץ הידרוסטטי כקואורדינטה אנכית, ומבטאות שיפועים של משטחי לחץ אלה במונחים של גובה גיאופוטנציאל.
תרשים של גובה גיאופוטנציאל עבור רמת לחץ בודדת באטמוספירה מציג את האפיקים והרכסים (אזורי לחץ גבוה (High-pressure area (אנ')) ואזורי לחץ נמוך) הנראים בדרך כלל בתרשימים אוויריים עליונים. עובי הפוטנציאל הגיאופוטנציאלי בין רמות הלחץ - הפרש גבהים גיאופוטנציאלים בין 850hPa לבין 1000hPa, למשל, פרופורציונלי לטמפרטורה הווירטואלית הממוצעת באותה שכבה. ניתן להשתמש בקווי מתאר של גובה גיאופוטנציאליים לצורך חישוב הרוח הגיאוסטרופית (Geostrophic win (אנ')).
שירות מזג האוויר הלאומי (National Weather Service (אנ')) של ארצות הברית מגדיר גובה גיאופוטנציאל בתור:
"בערך הגובה מעל פני הים של מפלס לחץ. לדוגמה, אם תחנה מדווחת שגובה לחץ 500mb [מיליבר] הוא 5600 מטרים, זה אומר שגובה האטמוספירה מעל אותה תחנה שבה הלחץ האטמוספירי הוא 500 מ"ב עומד על 5600 מטר מעל פני הים. זהו גובה משוער המבוסס על נתוני טמפרטורה ולחץ."
"...roughly the height above sea level of a pressure level. For example, if a station reports that the 500 mb [i.e. millibar] height at its location is 5600 m, it means that the level of the atmosphere over that station at which the atmospheric pressure is 500 mb is 5600 meters above sea level. This is an estimated height based on temperature and pressure data."
ראו גם

מעל גובה פני הים
קריאה נוספת

Hofmann-Wellenhof, B. and Moritz, H. "Geodesy Physical", 2005.מסת"ב 3-211-23584-1
Eskinazi, S. "מכניקת נוזלים ותרמודינמיקה של הסביבה שלנו", 1975.מסת"ב 0-12-242540-5
הערות שוליים

1 2  Minzner, R. A.; Reber, C. A.; Jacchia, L. G.; Huang, F. T.; Cole, A. E.; Kantor, A. J.; Keneshea, T. J.; Zimmerman, S. P.; Forbes, J. M. (במאי 1976). "NASA Technical Report R-459: Defining Constants, Equations, and Abbreviated Tables of the 1976 Standard Atmosphere" (PDF). אורכב מ-המקור (PDF) ב-2017-03-07. {{cite web}}:  (עזרה)
↑  Bjerknes, V. (1910). Dynamic Meteorology and Hydrography: Part [1]-2, [and atlas of plates]. Carnegie Institution of Washington publication. Carnegie Institution of Washington. p. 13. נבדק ב-2023-10-05.
↑  Anderson, John (2007). Introduction to Flight. McGraw-Hill Science/Engineering/Math. p. 109.
↑  Minzner, R. A.; Reber, C. A.; Jacchia, L. G.; Huang, F. T.; Cole, A. E.; Kantor, A. J.; Keneshea, T. J.; Zimmerman, S. P.; Forbes, J. M. (במאי 1976). "NASA Technical Report R-459: Defining Constants, Equations, and Abbreviated Tables of the 1976 Standard Atmosphere" (PDF). אורכב מ-המקור (PDF) ב-2017-03-07. {{cite web}}:  (עזרה)
↑  Anderson, John (2007). Introduction to Flight. McGraw-Hill Science/Engineering/Math. p. 116.
↑  "Height". NOAA's National Weather Service Glossary. NOAA National Weather Service. נבדק ב-2012-03-15.
ניתוח גובה גיאופוטנציאלי על North America Mesoscale Model (NAM (אנ')) ב-500hPa.
דנוסומאב

| --- | --- |

 שמות מסחריים בישראל
 פרוליה - prolia ואקסג'יבה - xgeva
 נתונים כימיים
 כתיב כימי:  C6404H9912N1724O2004S50 
 בטיחות
 קטגוריית סיכון בהריון:  קטגוריית סיכון D (אוסטרליה), קטגוריית סיכון X 
 מזהים
 קוד ATC:  M05BX04 
 מספר CAS:  615258-40-7
 
דנוסומאב (denosumab) הוא החומר הפעיל בתרופות עם השמות מסחריים פרוליה (prolia) ואקסג'יבה (xgeva). דנוסומאב הוא נוגדן חד-שבטי אנושי לטיפול באוסטאופורוזיס (דלדול עצם), איבוד עצם הנגרם כתוצאה מטיפול, גרורות בעצמות, וגידולים של תאי ענק בעצמות(אנ')‏.
דנוסומאב הוא בעל התווית נגד באנשים עם היפוקלצמיה (רמות נמוכות של סידן בדם).
תופעות הלוואי הנפוצות ביותר הן כאבי שרירים וכאבי מפרקים(אנ'), בזרועות או ברגליים.
דנוסומאב הוא מעכב של החלבון הליגנדי RANKL‏ (Receptor activator of nuclear factor kappa-Β ligand)‏, ופועל על ידי מניעת התפתחות של אוסטאוקלסטים, תאים הגורמים להרס העצם (ספיגת עצם(אנ')). דנוסומאב פותח על ידי חברת הביוטכנולוגיה אמגן(אנ')‏.
שימושים רפואיים > אוסטאופורוזיס

דנוסומאב משמש לטיפול באנשים עם אוסטאופורוזיס, הנמצאים בסיכון גבוה לשברים, לאיבוד עצם עקב תרופות מסוימות, ובאלו עם גרורות בעצמות.
בניסוי הקליני המרכזי של דנוסומאב (FREEDOM), טופלו 7,808 נשים עם דלדול עצם, לאחר הפסקת המחזור החודשי (Postmenopausal osteoporosis), עם דנוסומאב, כל 6 חודשים, למשך 3 שנים, התרופה הדגימה יעילות רחבת-הקף נגד שברים, כבר אחרי 12 חודשים מתחילת הטיפול. לאחר 3 שנים של טיפול, דנוסומאב הפחית את הסיכון היחסי לשברים חוליתיים רדיוגרפיים חדשים ב-68%, לשיברי ירך ב-40% ולשברים לא-חוליתיים ב-20%, בהשוואה לאינבו.
ניסויים קליניים נוספים עם דנוסומאב, לתקופות של עד 10 שנים, הצביעו על הגנה עיקבית כנגד שברים ופרופיל בטיחות טוב.
בחינת הדבקות לטווח ארוך, בטיפול לדילדול עצם בנשים לאחר הפסקת המחזור החודשי, עם תרופות שונות כנגד ספיגת עצם, הראתה כי יותר נשים אשר טופלו עם דנוסומאב, דבקו בטיפול לאחר שנה אחת, כמו גם לאחר 3 שנים, בהשוואה עם נשים שהשתמשו בתרופות נוגדות-ספיגת עצם אחרות, בכללן ביספוספונאטים, במתן פומי.
שימושים רפואיים > סרטן

מטא-אנליזה מ-2012 מצאה כי דנוסומאב היה טוב יותר מאשר אינבו, חומצה זולדרונית(אנ') ופמידרונאט(אנ'), בהפחתת הסיכון לשברים, אצל חולים עם סרטן.
תופעות לוואי

תופעות הלוואי הנפוצות ביותר הן כאבי מפרקים ושרירים, בזרועות או ברגליים. קיים סיכון מוגבר לזיהומים, כגון צלוליטיס, היפוקלצמיה (רמות סידן נמוכות בדם), תגובות אלרגיות של רגישות-יתר, אוסטאונקרוזיס של הלסת(אנ') ושברים של עצם הירך(אנ') שאינם טיפוסיים. ניסוי נוסף הראה עלייה משמעותית בשיעורי האקזמה והאשפוז עקב זיהומים בעור. הוצע, כי הגידול בזיהומים, תחת טיפול עם דנוסומאב, עשוי להיות קשור לתפקיד של RANKL במערכת החיסון. RANKL מבוטא על ידי תאי T מסייעים, ונחשב כמעורב בהבשלה של תאים דנדריטים.
הפסקת הטיפול בדנוסומאב קשורה לעלייה חוזרת בשחלוף עצם(אנ'). במקרים נדירים, נגרמה היפרקלצמיה חמורה, במיוחד אצל ילדים. שברי דחיסה בחוליות(אנ') התרחשו אף הם, אצל חלק מהאנשים, לאחר הפסקת הטיפול.
התוויות נגד ופעילות גומלין

רמות נמוכות של סידן בדם (היפוקלצמיה) מהוות התווית-נגד לטיפול עם דנוסומאב. אי לכך, יש צורך באיזון רמות הסידן לפני תחילת הטיפול ובצריכה מספקת של סידן וויטמין D במהלך הטיפול.
נתונים לגבי פעילות גומלין עם תרופות אחרות, חסרים. עקב אפשרות לעליה בסיכון לזיהומים, יש לשקול מתן של דנוסומאב, בחולים הנוטלים תרופות המדכאות את מערכת החיסון.
דנוסומאב פועל על ידי הפחתת המסר ההורמונלי, המוביל להרס מוגזם של עצם, המונע על ידי אוסטאוקלסטים, והוא פעיל בגוף במשך שישה חודשים בלבד. בדומה לביספוספונטים, נראה כי דנוסומאב מעורב בהעלאת הסיכון לאוסטאונקרוזיס של הלסת (ONJ) לאחר עקירת שיניים או לאחר ניתוח כירורגי בפה, אך בניגוד לביספוספונאטים, הסיכון יורד לאפס, כחצי שנה לאחר ההזרקה.
מנגנון פעולה

בנייה מחדש של עצם הוא תהליך שבו הגוף מסלק ללא הרף רקמת עצם ישנה ומחליף אותה עם עצם חדשה. התהליך מונע על ידי סוגים שונים של תאים, בעיקר אוסטאובלסטים (אשר מפרישים עצם חדשה) ואוסטאוקלסטים, אשר מפרקים את העצם.
אוסטאוציטים(אנ') נמצאים אף הם בעצם, אך תפקידם עדיין לא מובן היטב.
תאי-האב של האוסטאוקלסטים, קרויים פרה-אוסטאוקלסטים ומבטאים פני השטח קולטנים הנקראים RANK ‏(Receptor Activator of Nuclear factor-Kappa B)‏. RANK הוא חלק ממשפחת-העל של קולטני גורם הנמק הגידולי(אנ')‏ (TNFR).‏ RANK עובר הפעלה על ידי RANKL (הליגנד של RANK), הקיימים כמולקולות על פני השטח של אוסטאובלסטים. הפעלה של RANK על ידי RANKL, מזרזת את ההבשלה של פרה-אוסטאוקלסטים לאוסטאוקלסטים. דנוסומאב מעכב הבשלה זו של אוסטאוקלסטים על ידי קישור ועיכוב של RANKL. פעילות זו מחקה את הפעולה הטבעית של אוסטאופרוטגרין(אנ'), מעכב אנדוגני של RANKL, המציג ריכוזים נמוכים (וכנראה זיקה נמוכה) בחולים הסובלים מאוסטאופורוזיס. פעולה זו של דנוסומאב מגנה על העצם מפני הרס ומסייעת לעצור את התקדמות המחלה.
אישורי שיווק > ארצות הברית

ב-13 באוגוסט 2009, נערכה פגישה בין נציגי חברת אמגן לבין הוועדה המייעצת עבור תרופות לבריאות הפוריות (ACRHD) של מינהל המזון והתרופות האמריקאי, על מנת לבחון את השימושים הפוטנציאליים של דנוסומאב.
באוקטובר 2009, ה-FDA האמריקאי עיכב את האישור של דנוסומאב, וציין כי הם זקוקים למידע נוסף.
ב-2 ביוני 2010, דנוסומאב אושרה על ידי ה-FDA האמריקאי לשימוש בנשים בגיל המעבר, עם סיכון לאוסטאופורוזיס בשם המסחרי פרוליה ובנובמבר 2010, כאקסג'יבה למניעה של אירועים הקשורים לשלד, בחולים עם גרורות בעצמות, מגידולים מוצקים. דנוסומאב הוא המעכב הראשון של RANKL שאושר על ידי ה-FDA האמריקאי.
ב-13 ביוני 2013, אישר ה-FDA בארצות הברית את דנוסומאב לטיפול במבוגרים ובמתבגרים עם שלד בוגר, עם גידול של תאי ענק, בלתי ניתן לכריתה או כאשר כריתה עלולה להביא לתחלואה משמעותית.